Diari Oficial de la Generalitat Valenciana


Sumari del DOGV 309, del 26-11-1985 (1985/805361)

DECRET 183/1985, de 23 de novembre, del Consell de la Generalitat Valenciana pel qual s'aprova l'emissió de Deute Públic de la Generalitat Valenciana per un import global de sis mil nou-cents cinquanta milions de pessetes.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/23/183/dof/vci/html**

### Dades del document

Número de DOGV
:   309

Data del DOGV
:   26-11-1985

Secció del DOGV
:   DISPOSICIONS GENERALS

Número del document
:   1985/805361


Data del document
:   23-11-1985

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 183/1985, de 23 de novembre, del Consell de la Generalitat Valenciana, pel qual s'aprova l'emissió de Deute Públic de la Generalitat Valenciana, per un import global de sis mil nou-cents cinquanta milions de pessetes.  
La Llei 10/1984, de 29 de desembre, de Pressupost de la Generalitat Valenciana per a 1985, autoritza el Consell perquè emeta Deute Públic o concerte operacions de crèdit fins un import de sis mil nou-cents cinquanta milions de pessetes, destinada a finançar despeses d'inversió.   
Rebuda l'autorització preceptiva del Govern de la Nació pel que fa a l'emissió proposada, dins del marc de la coordinació de l'endeutament públic que recull l'article 14, punts 3 i 4, de la Llei Orgànica de Finançament de les Comunitats Autònomes, en atenció d'aquests motius, a proposta del Conseller d'Economia i Hisenda, i amb la deliberació prèvia del Govern Valencià, en sessió celebrada el dia 23 de novembre de 1985.   
DECRETE:   
Article primer  
Fent ús de l'autorització concedida al Consell de la Generalitat Valenciana, segons l'article tres de la Llei 10/1984, de 29 de desembre, de Pressupost de la Generalitat Valenciana per a 1985 s'acorda l'emissió de Deute Públic de la Generalitat Valenciana, per un import de sis mil nou-cents cinquanta milions de pessetes, dividides en dues sèries, a fi de finançar diverses despeses d'inversió que figuren en l'annex d'aquest Decret.   
Article segon  
Les condicions d'emissió són les següents:   
a) Sèrie A  
Import nominal: 4.950 milions de pessetes.   
Tipus d'emissió: A la par.   
Títols al portador de 100.000 pessetes cadascun i formalitzats en títols múltiples.   
Interés nominal: 11% anual.   
Venciments: semestrals, 29 de maig i 29 de novembre de cada any.   
Amortització: Quota anual durant els dotze anys de la vida de l'emprèstit per reducció del nominal.   
Període de subscripció: Des de la data de publicació d'aquest Decret en el Diari Oficial de la Generalitat Valenciana fins la d'emissió, ambdues incloses.   
Data d'emissió: El 29 de novembre.   
Comissions: 0,5% brut per col·locació.   
Convertibilitat: El Consell podrà acordar la conversió del deute en les condicions establertes per l'article 85.2 de la Llei 4/1984, de 13 de juny, d'Hisenda Pública de la Generalitat Valenciana, una vegada siga aprovada pel Consell de Política Fiscal i Financera.   
La conversió serà voluntària per al tenidor dels títols.   
Computabilitat: Computable.   
Tractament fiscal: El mateix vigent per a les emissions de l'Estat, segons que estableixen l'article 56 de l'Estatut d'Autonomia de la Comunitat Valenciana i l'article 14.5 de la Llei Orgànica 8/1980, de 22 de setembre, de Finançament de les Comunitats Autònomes.   
b) Sèrie B  
Import nominal: 2.000 milions de pessetes.   
Tipus d'emissió: A la par.   
Títols al portador de 10.000 pessetes cadascun i formalitzats en títols múltiples.   
Interés nominal: 11,75% anual.   
Venciments: semestrals, 20 de juliol i 20 de gener de cada any.   
Amortització: Al final dels tres anys, el 20 de gener de 1989.   
Període de subscripció: Des del dia 20 de desembre de 1985 fins el 20 de gener de 1986, ambdós inclosos.   
Data d'emissió: 20 de gener de 1986.   
Comissions: 0,5% brut per col·locació i 1% brut per assegurança.   
Computabilitat: La sèrie B no gaudeix de la qualificació de computabilitat.   
Tractament fiscal: El mateix vigent per a les emissions de l'Estat, segons que estableixen l'article 56 de l'Estatut d'Autonomia de la Comunitat Valenciana i l'article 14.5 de la Llei Orgànica 8/1980, de Finançament de les Comunitats Autònomes.   
DISPOSICIONS FINALS  
Primera  
El Conseller d'Economia i Hisenda és autoritzat de prendre les mesures i dictar les disposicions oportunes per al desplegament, l'eficàcia i l'execució d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 23 de novembre de 1985.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA   
ANNEX  
Distribució dels recursos obtinguts a través de l'emissió de Deute Públic de la Generalitat Valenciana, per programes d?actuació i serveis del Pressupost. En milions de pessetes.  
Per programes:  
931 Infrastructura, Explotació portuària i actuació a la costa 133,816  
971 Arquitectura i Habitatge 2.059,900  
421 Pre-escolar 265,020  
422 Ensenyament General Bàsic 2.434,704  
425 Educació Especial 127,060  
423 Ensenyaments Mitjans 421,700  
424 Formació Professional 141,800  
441 Foment de la investigació científica i tècnica 140,000  
521 Salut Comunitària 189,400  
531 Serveis Socials 539,000  
712 Direcció i Serveis Generals (Direcció General d'Indústria) 375,100  
741 Promoció Energies Alternatives i Estalvi Energètic 122,500  
 TOTAL 6.950,000  
Per serveis:  
08 Conselleria d'Obres Públiques, Urbanisme i Transports 2.193,716  
09 Conselleria de Cultura, Educació i Ciència 3.530,284  
10 Conselleria de Sanitat i Consum 189,400  
11 Conselleria d'Indústria, Comerç i Turisme 497.600  
13 Conselleria de Treball i Seguretat Social 539,000  
 TOTAL 6.950,000


Còpia Permalink ELI